**Apstiprināti ar Ādažu novada pašvaldības**

**mantas iznomāšanas un atsavināšanas komisijas**

**06.10.2017. protokolu Nr.1**

**NEKUSTAMĀ ĪPAŠUMA VĒJAVAS IELĀ 5, ĀDAŽI, ĀDAŽU NOVADS IZSOLES NOTEIKUMI**

1. Šie noteikumi nosaka kārtību, kādā tiks rīkota pirmreizējā mutiskā atklātā nekustamā īpašuma īpašumu tiesību izsole Ādažu novada pašvaldībai piederošā nekustamā īpašuma ar kadastra Nr. 8044 008 0415, kas atrodas Ādažos, Vējavas ielā 5, ir reģistrēts Ādažu novada zemesgrāmatas nodalījumā Nr.1000 0034 3194 un sastāv no neapbūvēta zemes gabala ar kopējo platību 0,1208 ha platībā (turpmāk tekstā - Objekts).
2. Informācija par OBJEKTU, un izsoles noteikumi tiek publicēti Ādažu novada domes mājas lapā [www.adazi.lv](http://www.adazi.lv).

Izsoles dalībniekiem ir tiesības apskatīt izsoles Objektu tā atrašanās vietā Vējavas ielā 5, Ādaži, Ādažu novads iepriekš saskaņojot ar Ādažu novada domes nekustamo īpašumu speciālistu Volli Kukk, pa tālruni 67996900.

1. OBJEKTA īpašuma tiesību izsoli veic Ādažu novada pašvaldības mantas iznomāšanas un atsavināšanas komisija (turpmāk tekstā – Komisija).
2. Ziņas par izsolē atsavināmo Objektu: Ādažu novada pašvaldībai piederošais nekustamais īpašuma ar kadastra Nr. 8044 008 0415, kas atrodas Ādažos, Vējavas ielā 5, ir reģistrēts Ādažu novada zemesgrāmatas nodalījumā Nr.1000 0034 3194 un sastāv no neapbūvēta zemes gabala ar kopējo platību 0,1208 ha platībā. Objekta izmantošana atbilstoši Ādažu novada Teritorijas plānojumam.
3. Izsoles veids – pirmreizēja atklāta mutiska īpašuma tiesību izsole ar augšupejošu soli.
4. Atsavināmā Objekta nosacītās cenas apmērs **EUR 24 200 (divdesmit četri tūkstoši divi simti eiro)**
5. Izsoles solis – **EUR 300 (trīs simti eiro).**
6. Izsole notiks **2017.gada 16.novembrī plkst. 09.30** Ādažu novada domē, Gaujas ielā 33A, Ādažos, Ādažu novadā, Ceriņu zālē.
7. Par dalībnieku var kļūt maksātspējīgas juridiskas personas, un fiziskas personas, kuras noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.
8. Lai reģistrētos par izsoles dalībnieku, jāiesniedz pieteikums, kurā jānorāda:
   1. fiziskai personai – vārds, uzvārds, personas kods, deklarētās dzīvesvietas adrese;
   2. juridiskai personai, arī personālsabiedrībai – nosaukumu (firma), reģistrācijas numurs, juridiskā adrese;
   3. elektroniskā pasta adrese (ja ir);
   4. izsoles Objekta nosaukums;
   5. Ja izsolē piedalās juridiskā persona, tā iesniedz nekustamā īpašuma izsoles rīkotājam apliecinātu spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu un attiecīgās institūcijas lēmumu par nekustamā īpašuma iegādi.
9. Pieteikums par piedalīšanos izsolē iesniedzams Ādažu novada domē, Gaujas ielā 33A, Ādažos, Ādažu novadā, klientu apkalpošanas centrā, līdz **2017.gada 13.novembrim plkst.17.00.**
10. Pieteikuma pievienojama kredītiestādes apliecināta maksājuma uzdevuma kopija par nodrošinājuma naudas – EUR 2 420 (divi tūkstoši četri simti divdesmit eiro) nomaksu.
11. Nodrošinājuma nauda iemaksājama Ādažu novada pašvaldības kontā, reģistrācijas Nr.90000048472, Valsts kases norēķinu konts Nr. LV43TREL9802419010000, B/C kods TRELLV22, ar norādi ,,Nodrošinājuma nauda izsoles objektam Vējavas iela 5, Ādaži, Ādažu novads” līdz pieteikuma iesniegšanai izsolei.
12. Komisija pirms izsoles sākšanas sastāda izsoles dalībnieku sarakstu, kurā tiek fiksēts katra dalībnieka vārds, uzvārds vai nosaukums (firma), pieteikumu iesniegšanas secībā.
13. Ja kāds no pretendentiem pieteikumā nav iekļāvis 10.punktā norādīto informāciju, komisija pieņem lēmumu pretendenta izslēgšanu no dalības mutiskā izsolē un pieteikumu neizskata.
14. Pirms izsoles sākšanas izsoles dalībnieki parakstās izsoles dalībnieku sarakstā par to, ka ir iepazinušies ar izsoles kārtību un piekrīt izsoles noteikumiem.
15. Izsole tiek protokolēta.
16. Izsole sākas ar izsoles komisijas priekšsēdētāja nosaukto nosacīto Objekta cenu.
17. Ja divi vai vairāki izsoles dalībnieki izsaka gatavību iegādāties Objektu par nosacīto cenu tā palielinās par vienu izsoles soli.
18. Ja kāds izsoles dalībnieks atsakās no turpmākās solīšanas, viņa pēdējā solītā cena tiek apstiprināta ar izsoles dalībnieka parakstu izsoles dalībnieku sarakstā.
19. Objekta īpašuma tiesību izsole ar augšupejošu soli turpinās līdz kāds no tās dalībniekiem nosola visaugstāko cenu, izsole tiek izsludināta par pabeigtu, kā arī Komisijas priekšsēdētājs nosauc visaugstāko nosolīto cenu un dalībnieks, kas to nosolījis un ieguvis tiesības slēgt Objekta pirkuma līgumu.
20. Izsoles protokolu Komisija paraksta 7 (septiņu) dienu laikā no izsoles dienas.
21. Ja izsoles dalībnieku sarakstā tiek reģistrēts viens izsoles dalībnieks, izsole atzīstama par notikušu, ja Dalībnieks sola vienu Izsoles soli.
22. Ja izsolei piesakās vairāki dalībnieki un neviens dalībnieks nepārsola izsoles sākumcenu, izsoli atzīst par nenotikušu.
23. Izsoles dalībnieks, kurš nosolījis visaugstāko Objekta cenu, pēc Izsoles protokola apstiprināšanas 30 (trīsdesmit) dienu laikā veic nosolītās cenas nomaksu, atskaitot nodrošinājuma naudu, uz Ādažu novada pašvaldības norēķinu kontu. Ja noteiktajā termiņā dalībnieks, kurs ieguvis tiesības iegādāties izsoles OBJEKTU, neveic maksājumu vai uzraksta atteikumu par izsoles OBJEKTA iegādāšanos, ir uzskatāms, ka Izsoles dalībnieks no pirkuma līguma slēgšanas ir atteicies un dalībniekam netiek atgriezta nodrošinājuma nauda.
24. Ja Izsoles dalībnieks, kurš nosolījis Objekta cenu, neveic samaksu vai atsakās no izsoles Objekta iegādes, Komisija secīgi piedāvā tiesības iegādāties izsoles Objektu izsoles dalībniekam, kurš nosolīja nākamo augstāko cenu, piedāvājot 30 (trīsdesmit) dienu laikā veikt nosolītās cenas samaksu.
25. Izsole rezultātus apstiprina un lēmumu par Objekta pirkuma – pārdevuma līguma slēgšanu pieņem Ādažu novada dome 30 (trīsdesmit) dienu laikā no Izsoles noteikumu 25. Vai 26.punktā noteiktā maksājuma saņemšanas.
26. Izsoles dalībniekiem, kuri nav ieguvuši tiesības iegādāties izsoles Objektu, nodrošinājuma nauda tiek atmaksāta pēc Izsoles rezultātu apstiprināšanas 7 (septiņu) dienu laikā kopš Ādažu novada dome saņēmusi dalībnieka iesniegumu, kurā norādīts bankas konts, uz kuru nodrošinājuma nauda atskaitāma.
27. Strīdus, kas saistīti ar izsoli, izskata Ādažu novada dome.

Ādažu novada pašvaldības mantas iznomāšanas

un atsavināšanas komisijas priekšsēdētājs E.Šēpers